stanford-oval/wikipedia huggingface dataset:
นิสสัน แฟร์เลดี้ แซด
รุ่นที่ 3 (พ.ศ. 2526-2532; Z31)

โมเดลเชนจ์อีกครั้ง เป็น 300ZX รหัสตัวถัง แซด 31 ใช้เครื่องยนต์ 3,000 ซีซี 6 สูบ แต่เปลี่ยนจาก 6 สูบแถวเรียง เป็น วี6 ซึ่งจะช่วยให้เครื่องยนต์ทำงานนิ่งเงียบ นุ่มนวล กำลังต่อเนื่องดี ใช้งานหนักได้ และระบบเกียร์อัตโนมัติ 3 สปีด เปลี่ยนเป็นอัตโนมัติ 4 สปีด ขายควบคู่กับเกียร์ธรรมดา 5 สปีด
300ZX ทีมออกแบบนำโดย คาสุมาซุ ทาคากิ (Kasumazu Takagi) แม้จะประสบความสำเร็จไม่เท่า 280ZX แต่ก็ถือว่ารุ่นนี้มียอดขายที่งดงาม การตกแต่งภายในที่หรูหราจนเกือบจะถูกจัดเป็นรถประเภท Grand Tourer หรือรถยนต์สปอร์ตหรูหรา เครื่องยนต์ 2,000 ซีซีมาตรฐาน ให้กำลังถึง 170HP เครื่องยนต์แบบ Turbocharged ให้แรงม้าสูง 195HP ซึ่งเป็นรถที่แรงม้าสูงที่สุดในญี่ปุ่นขณะนั้น การควบคุมรถ การเร่งแซง ทำได้ดีขึ้นมาก
บริษัทดัทสัน ได้เปลี่ยนชื่อเป็นบริษัทนิสสันตั้งแต่ปี 2477 แต่แม้จะเปลี่ยนชื่อไปแล้ว รถของนิสสัน ยังคงชื่อดัทสันไว้ในบางประเทศ โดยที่ตัวรถเป็นตัวเดียวกันกับรถที่ใช้ชื่อนิสสัน แต่จะใช้ชื่อใดขึ้นอยู่กับประเทศที่ขาย (รวมทั้งประเทศไทย ที่เคยใช้ชื่อ ดัทสัน มาก่อน) สำหรับชื่อดัทสันจะใช้สำหรับรถยนต์ขนาดเล็ก ส่วนแต่นิสสันจะใช้สำหรับรถยนต์ขนาดกลางและใหญ่ ในปี พ.ศ. 2528 นิสสัน ได้ยกเลิกชื่อดัทสัน เปลี่ยนมาใช้ชื่อนิสสันทั่วโลก รวมถึงประเทศไทยด้วย เพื่อลดความสับสนและสร้างแบรนด์ให้เป็นหนึ่งเดียวกัน มีการโฆษณาประชาสัมพันธ์เกี่ยวกับแบรนด์ในทั่วโลก รวมถึงประเทศไทย
รุ่นที่ 4 (พ.ศ. 2532-2543; Z32)

โมเดลเชนจ์อีกครั้ง (รุ่นนี้เป็นรุ่นแรกที่ออกแบบโดยใช้โปรแกรม CAD และซูเปอร์คอมพิวเตอร์) ยังใช้ชื่อรุ่น 300ZX แต่รหัสตัวถัง แซด 32 ใช้เครื่องยนต์ วี6 มีขนาด 3 ลิตร เหมือน แซด 31 แต่เป็นหัวฉีดแบบ ดับเบิลโอเวอร์เฮดแคมชาฟท์ (DOHC) จากเดิมที่ใช้แบบซิงเกิลโอเวอร์เฮดแคมชาฟท์ (SOHC) และยังมีเทคโนโลยีหัวฉีด VVT ให้กำลังสูงขึ้น เป็น 222HP ถือเป็นเครื่องยนต์มาตรฐาน ส่วนเครื่องยนต์รุ่นพิเศษ ครั้งนี้ไม่ใช่ เทอร์โบชาร์จธรรมดา แต่เป็นเทอร์โบชาร์จคู่ พร้อมระบบเทอร์โบแปรผัน และอินเตอร์คูลเลอร์คู่ ให้กำลัง 283HP ส่วนระบบเกียร์มี 2 แบบคือ ธรรมดา 5 สปีด กับอัตโนมัติ 4 สปีด
พ.ศ. 2533 ยอดขายสะสม (เฉพาะที่ขายในสหรัฐอเมริกาประเทศเดียว)ของนิสสัน แซด ตั้งแต่ 240Z ครบ 1 ล้านคัน และได้ทำลายสถิติ เป็นรถสปอร์ตรุ่นที่มียอดขายสูงที่สุดในโลก ซึ่งรถตระกูลแซดสามารถครองสถิติดังกล่าวได้จนถึงปัจจุบัน
แต่แม้จะเป็นปีที่สามารถทำลายสถิติได้ แต่ก็เป็นเพราะยอดขายเก่าสะสมมาเสียส่วนใหญ่ ในช่วงของ Z32 นี้ กระแสนิยมรถสปอร์ตตกต่ำลงมาก รถสปอร์ตเกือบทุกรุ่นทั่วโลกยอดขายตกต่ำ ประกอบกับค่าเงินเยนญี่ปุ่นแข็งค่าขึ้นอย่างรุนแรงในช่วงเดียวกัน เงินดอลลาร์ที่ได้มาจึงแลกเป็นเงินเยนได้น้อยลง ส่งผลให้ต้องขึ้นราคาดอลลาร์ในต่างประเทศ ราคาในสหรัฐอเมริกาพุ่งไปเกือบ 50,000 ดอลลาร์ จากเดิมที่เคยอยู่ที่ 30,000 ดอลลาร์ ยิ่งทำให้ยอดขายตกต่ำลงไปอีก จนใน พ.ศ. 2539 นิสสัน ได้ยกเลิกการขาย แซด ในสหรัฐอเมริกา และ พ.ศ. 2543 ได้ยกเลิกการผลิตแซดทั่วทั้งโลกในที่สุด
รุ่นที่ 5 (พ.ศ. 2545-2551; Z33)

หลังจากการยกเลิกการผลิต 300ZX ก็มีกระแสเรียกร้องล้นหลามอย่างที่ไม่เคยมีมาก่อนให้กลับมาผลิต Z อีกครั้ง อีกทั้งการยกเลิกรถสปอร์ตรุ่นนี้ ยังทำให้นิสสันสูญเสียภาพลักษณ์ของการเป็นยี่ห้อรถที่ผู้คนหลงใหลใฝ่ฝัน (Image Leader) ตกต่ำกลายเป็นภาพลักษณ์ที่เชื่องช้า ไม่น่าสนใจ นิสสันตกอยู่ในสถานะทางการเงินที่ย่ำแย่ ซึ่งในสมัยนั้น มีรถญี่ปุ่นอีก 2 ยี่ห้อที่อยู่ในสภาวะขาดทุนเช่นเดียวกัน คือ มิตซูบิชิ และ อีซูซุ แต่นิสสันได้รับการช่วยเหลือ จากการที่บริษัทรถฝรั่งเศส ชื่อเรโนลต์ (Renault) ได้เข้าซื้อหุ้นนิสสัน 44.4% ทำให้ Carlos Ghosn จากเรโนลต์ ได้เข้ามาดำรงตำแหน่ง CEO นิสสัน เขาตัดสินใจจะให้นิสสันกลับมาผลิต Z อีกครั้ง ซึ่งถือได้ว่าเป็นการเริ่มต้นที่ดีของ Carlos Ghosn ในฐานะ CEO
Z รุ่นที่ 5 คือ 350Z รหัสตัวถัง Z33 ใช้เครื่องยนต์ วี6 มีขนาด 3,500 ซีซี VQ35DE DOHC 291PS (ปี 2005 เพิ่มเป็น 299PS เครื่องยนต์เดิม) ราคาตกกลับมาอยู่ที่ 30,000 ดอลลาร์ แต่จะไม่มีรุ่น 4 ที่นั่ง มีเฉพาะรุ่น 2 ที่นั่ง ปี 2549 เครื่องยนต์ของ 350Z ปรับปรุงเล็กน้อย เพิ่มขีดจำกัดการทำงานโดยไม่เป็นอันตรายขึ้นไปที่ 7,000 รอบ/นาที (รถเบนซินทั่วๆ ไป จะอยู่ที่ 6,000-6,500 รอบต่อนาที หากเกินขีดจำกัด มาตรแสดงรอบจะชี้ถึงแถบสีแดง) ปี 2550 350Z ได้ไมเนอร์เชนจ์ ใช้เครื่อง VQ35HR 3,500 ซีซี ให้กำลัง 310PS ขีดจำกัดรอบเพิ่มขึ้นไปอีก อยู่ที่ 7,500 รอบ/นาที
ระบบเกียร์ จะมีเกียร์ธรรมดา 6 สปีด กับเกียร์อัตโนมัติ 5 สปีด แต่ถ้าสำหรับเกียร์อัตโนมัติ จะสูญเสียกำลังไป 13PS จากแรงม้าที่แสดงไว้ในย่อหน้าก่อน ด้วยเพราะเป็นเรื่องปกติของเกียร์อัตโนมัติของรถทุกรุ่นทุกคัน ที่การส่งกำลัง การใช้เชื้อเพลิง จะไม่มีประสิทธิภาพเท่าเกียร์ธรรมดา
นอกจากนี้รถยังมีอีก 2 แบบคือ
1. แบบหลังคาแข็ง
2. แบบหลังคาผ้าใบ (เปิดประทุนได้)
รุ่นที่ 6 (พ.ศ. 2551-2563; Z34)

โมเดลเชนจ์อีกครั้ง เป็น 370Z ซึ่งเป็นรุ่นปัจจุบัน เปิดตัวปลายเดือนธันวาคม 2551 รหัสตัวถัง แซด 34 ใช้เครื่องยนต์ V6 รหัส VQ37VHR กำลัง 337PS แรงบิด 370 นิวตันเมตร สามารถเร่งความเร็วจาก 0-60 ไมล์ต่อชั่วโมง (0-96.56 กิโลเมตรต่อชั่วโมง) ในเวลา 5.1 วินาที จากการทดสอบของนิสสัน แต่จากการทดสอบขององค์กรภายนอก (Motor Trend Magazine) 4.7 วินาที วิ่งระยะทาง 400 เมตร (ควอเตอร์ไมล์) ใช้เวลา 13.5 วินาที ความเร็วสูงสุด 250 กิโลเมตรต่อชั่วโมง
แม้จะใช้เครื่องยนต์ขนาดใหญ่ นิสสันได้พัฒนาเครื่องยนต์มาเป็นอย่างดี 370Z ใช้เชื้อเพลิง 7.6 กิโลเมตรต่อลิตร ในเมือง และ 11 กิโลเมตรต่อลิตร บนถนนไฮเวย์ และมีมลพิษในไอเสียเพียงครึ่งหนึ่งของ มาตรฐานไอเสียของสหรัฐอเมริกา
นิสสันประเทศไทย ได้นำเข้า 370Z มาขายเอง โดยจะมี 2 รุ่น คือ เกียร์ธรรมดา 6 สปีด Syncro REV Mode 5.2 ล้านบาท และเกียร์อัตโนมัติ 7 สปีด พร้อม Manual Mode 5.3 ล้านบาท นำเข้าสำเร็จรูปจากญี่ปุ่น ทั้งคัน เปิดตัวในเมืองไทยอย่างเป็นทางการ ในวันที่ 3 สิงหาคม พ.ศ. 2552
รุ่นที่ 7 (พ.ศ. 2564-ปัจจุบัน; RZ34)

ขุมพลังของ Nissan Z รุ่นล่าสุด คาดว่าเป็น เครื่องยนต์เบนซิน แบบ 6 สูบ 3.0 ลิตร เทอร์โบคู่ รหัส VR30DDTT กำลังสูงสุด 400 แรงม้า แรงบิดสูงสุด 475 นิวตันเมตร ยกมาจาก Infiniti Q50 และ Q60 Red Sport 400 แต่อาจจะปรับแต่งให้แรงกว่าตัวเลขข้างต้น ส่วนรายละเอียดเพิ่มเติมจะเป็นอย่างไร ติดตามการเปิดตัวของรถยนต์ Prototype รุ่นนี้ที่จะมีขึ้นในวันที่ 15 กันยายน พ.ศ. 2563 ส่วนเวอร์ชันผลิตจริงอาจตามมาช่วงปี 2021 – 2022
ระบบส่งกำลังมีให้เลือก 2 แบบ ได้แก่ เกียร์ธรรมดาแบบ 6 จังหวะ 6MT และ เกียร์อัตโนมัติ 9 จังหวะ Jatco 9M-ATx พร้อม Manual Mode
ทั้งนี้ Nissan 400Z 2022 จะเปิดตัวอย่างเป็นทางการวันที่ 17 สิงหาคม 2564 ที่มหานครนิวยอร์ก ประเทศสหรัฐอเมริกา โดยจะวางจำหน่ายในราคาเริ่มต้นที่ 40,000 ดอลลาร์สหรัฐ
All NEW Nissan Z เปิดตัวอย่างเป็นทางการในตลาดโลกไปแล้ว ตั้งแต่ช่วงเดือนสิงหาคม 2564 จากนั้นก็ถูกนำมาโชว์ตัวให้ชาวญี่ปุ่นได้ยลโฉมคันจริงกันในงาน Tokyo Auto Salon 2022 ซึ่งจัดขึ้นระหว่างวันที่ 14-16 มกราคม 2565 ที่ผ่านมา พร้อมกับประกาศใช้ชื่อ “Fairlady Z” พร้อมรหัส 3BA-RZ34 ในการทำตลาด และล่าสุดเพิ่งจะมีการเปิดเผยข้อมูล Spec ตัวรถทั้งหมด พร้อมราคาจำหน่ายอย่างเป็นทางการของเวอร์ชั่นญี่ปุ่นในวันที่ 25 เมษายน 2565
แน่นอน แม้ว่ามันจะดูเหมือนว่าเรื่องนี้อาจไม่ได้ส่งผลกระทบต่อชาวไทยมากเท่าไหร่นัก เพราะยังไงตอนนี้ Nissan Z รุ่นใหม่ล่าสุดก็ยังไม่มีวี่แววว่าจะถูกนำเข้ามาวางจำหน่ายในไทยเลยด้วยซ้ำ แต่หากอิงจากข้อมูลก่อนหน้านี้ ที่เราเคยได้ข้อมูลมาว่าอันที่จริงทางผู้บริหารของ Nissan ประเทศไทย ก็กำลังพิจารณาความเป็นไปได้ในการขายเจ้า Z อีกครั้งในไทยกันอยู่เช่นกัน หลังจากที่ Nissan GT-R ประสบความสำเร็จเป็นอย่างมาก นอกจากนี้ ด้วยความจริงที่ว่า GT-R R35 ได้เข้าสู่ช่วงเวลาใกล้ปิดสายการผลิตแล้ว การนำเอา Z ที่แม้จะเป็นตัวรถสปอร์ตรุ่นรองกว่า แต่ก็ยังเป็นรถยนต์สมรรถนะสูงที่พอจะมีลูกค้าชาวไทยให้ความสนใจกันอยู่บ้าง มาทำตลาดแทนกัน ก็ย่อมเป็นสิ่งที่สามารถเกิดขึ้นได้
ดังนั้นหากทางผู้บริหารของ Nissan ประเทศไทย ยังคงให้ความสนใจในการทำตลาดรถสปอร์ตรุ่นนี้อยู่ การที่มันมีปัญหาในเรื่องสายพานการผลิต ย่อมส่งผลถึงการพิจารณากำหนดช่วงเวลาวางจำหน่ายในไทยแน่นอน เพราะพวกเขาอาจต้องรอให้รถสามารถส่งมอบให้กับลูกค้าในตลาดหลักได้อย่างคล่องตัวเสียก่อน จึงจะมีโควต้ารถสำหรับนำเข้ามาส่งมอบให้กับลูกค้าชาวไทยได้
นิสสัน 240Z
นิสสัน 280ZX
นิสสัน 300ZX (Z31)
นิสสัน 300ZX (Z32)
นิสสัน 350Z
นิสสัน 370Z
นิสสัน Z (Nissan Z (RZ34))
นิสสัน Z ในเวอร์ชั่น Super GT 2022 "Team Impul Fairlady Z GT500 at 2022 "Suzuka Thanksgiving Day" racing festival"
สโมสรฟุตบอลพัทยา ยูไนเต็ด (ก่อตั้ง พ.ศ. 2551)

สำหรับสโมสรฟุตบอลพัทยา ยูไนเต็ดที่แข่งขันในไทยลีก 2 ดูที่ สโมสรฟุตบอลพัทยา ยูไนเต็ด (ก่อตั้ง พ.ศ. 2566)
สโมสรฟุตบอลพัทยา ยูไนเต็ด (อังกฤษ: Pattaya United Football Club) เป็นอดีตสโมสรฟุตบอลอาชีพในประเทศไทยจากเมือง พัทยา จังหวัดชลบุรี ปัจจุบันย้ายที่ตั้งและเปลี่ยนชื่อเป็น สมุทรปราการ ซิตี้
ประวัติสโมสร > สโมสรสุขาภิบาลตำบลบางพระ

ก่อตั้งโดยนายพันธ์ศักดิ์ เกตุวัตถา อดีตนักฟุตบอลซึ่งเป็นประธานกรรมการสุขาภิบาลตำบลบางพระในขณะนั้น ได้ส่งทีมฟุตบอลเข้าร่วมแข่งขันฟุตบอลชิงถ้วยพระราชทาน ประเภท ง. ในนามทีมสโมสรสุขาภิบาลตำบลบางพระในปี พ.ศ. 2530 และได้แข่งขันจนสามารถเลื่อนขึ้นมาเล่นในระดับ ประเภท ค. และประเภท ข. ตามลำดับ และในปี พ.ศ. 2542 รัฐบาลมีนโยบายยกฐานะสุขาภิบาลทั่วประเทศให้เป็นเทศบาล ทีมสุขาภิบาลตำบลบางพระ จึงเปลี่ยนชื่อทีมเป็นทีมสโมสรฟุตบอลเทศบาลตำบลบางพระตามการยกระดับขององค์กรปกครองส่วนท้องถิ่นนับตั้งแต่นั้นมา
ปี พ.ศ. 2544 สโมสรฟุตบอลเทศบาลตำบลบางพระ คว้าแชมป์ถ้วยพระราชทาน ประเภท ข. ได้สำเร็จ พร้อมกับได้ก้าวขึ้นมาเล่นในลีกดิวิชั่น 1 ของเมืองไทย ซึ่งกลายเป็นจุดเริ่มต้นของการพัฒนาทีมอย่างจริงจัง โดยมี วิทยา คุณปลื้ม อดีต ส.ส. ชลบุรี และสนธยา คุณปลื้ม อดีต รมต.กระทรวงการท่องเที่ยวและกีฬา เข้ามาให้การสนับสนุนทีม โดยสโมสรได้รับการพัฒนาอย่างเต็มที่ในช่วงที่พันธุ์ศักดิ์ เกตุวัตถาได้รับเลือกตั้งให้เป็นนายกเทศมนตรีเทศบาลตำบลบางพระ เพราะนอกจากจะสามารถจัดสรรงบประมาณในการพัฒนากีฬาได้แล้ว นักฟุตบอลของทีมยังมีความมั่นคงด้านการสร้างฐานะ เนื่องจากนักฟุตบอลบางส่วนจะได้รับการบรรจุให้เป็นเจ้าหน้าที่ของเทศบาลจึงเป็นเครื่องการันตีได้ว่าเมื่อเลิกเล่นฟุตบอลแล้วยังมีงานราชการรองรับ ต่อมาเครื่องดื่มโค้กได้เข้ามาเป็นผู้สนับสนุนหลักจึงมีการเปลี่ยนชื่อเป็น สโมสรฟุตบอลโค้ก-เทศบาลตำบลบางพระ เพื่อลงเล่นในดิวิชั่น 1 และประสบความสำเร็จเมื่อฤดูกาล 2550 ทีมจบฤดูกาลด้วยตำแหน่งรองแชมป์ของสาย A และได้อันดับ 3 ในรอบสุดท้าย จึงได้เลื่อนชั้นขึ้นมาเล่นในไทยแลนด์พรีเมียร์ลีกในฤดูกาลต่อมา
ฤดูกาล 2551 สโมสรฟุตบอลโค้ก-เทศบาลตำบลบางพระ ได้เล่นในลีกสูงสุดเป็นฤดูกาลแรก และจบฤดูกาลด้วยอันดับ 11 อย่างเหนือความคาดหมาย
ประวัติสโมสร > พัทยา ยูไนเต็ด

ฤดูกาล 2552 สโมสรได้เปลี่ยนชื่อมาเป็น สโมสรพัทยา ยูไนเต็ด และจดทะเบียนเป็นนิติบุคคลตามข้อกำหนดของสมาพันธ์ฟุตบอลเอเชีย พร้อมทั้งเปลี่ยนสนามเหย้าของทีมจากสนามโค้ก - จำลอง เสมอวงษ์ เป็นสนามเทศบาลหนองปรือ แต่กลับมีผลงานในลีกช่วงครึ่งฤดูกาลแรกไม่ค่อยดีนัก โดยลงแข่ง 14 นัด ชนะเพียง 2 นัด และแพ้ไปถึง 6 นัด เก็บได้เพียง 12 คะแนน ทำให้ พันธ์ศักดิ์ เกตุวัตถา ผู้จัดการทีมที่ควบตำแหน่งกุนซือมาหลายปี จึงประกาศลาออกจากการเป็นผู้ฝึกสอนและทำหน้าที่ผู้จัดการอย่างเดียว และได้วิสูตร วิชายา อดีตกุนซือทีมธนาคารกรุงเทพมาเป็นผู้ฝึกสอนคนใหม่ แต่คุมทีมได้เพียง 1 นัด โดยเป็นการออกไปเสมอกับทีมจุฬาฯ ยูไนเต็ด 1-1 โดยต่อมาสโมสรได้ทำการแต่งตั้งจเด็จ มีลาภ อดีตกุนซือผู้พาทีม ชลบุรี คว้าแชมป์ลีกในฤดูกาล 2550 มาทำหน้าที่แทน
ปี พ.ศ. 2558 กลุ่มบริษัทอีนิกมา สปอร์ต เวนเจอส์ (ESV) ได้เข้ามาดูแลกิจการสโมสร โดยมีนายพรรณธฤต เนื่องจำนงค์ เข้ามาเป็นประธานบริหารสโมสรคนใหม่ พร้อมทั้งแต่งตั้งฌอน ลุค เซนต์บิวรี กุนซือชาวอังกฤษมาทำหน้าที่เป็นผู้จัดการทีม ทำศึกยามาฮ่าลีกวัน 2558 ต่อมาได้เปลี่ยนกุนซือเป็น ลิม จอง เฮือน ชาวเกาหลีใต้ ในเวลาต่อมา และประสบความสำเร็จ ด้วยตำแหน่งรองแชมป์ จึงได้เลื่อนชั้นขึ้นมาเล่นในไทยพรีเมียร์ลีก ปี 2559
ต่อมาเนื่องจากมีปัญหาเรื่องสิทธิในการทำทีมกับทางเจ้าของสิทธิ์อย่าง ชลบุรี ทำให้นายพรรณธฤต เนื่องจำนงค์ ยุติบทบาทในการทำทีม และได้ทำการก่อตั้ง อินเตอร์ พัทยา ขึ้นมาเพื่อลงแข่งขันในลีกภูมิภาคต่อไป
ปี พ.ศ. 2559 เนื่องจากมีปัญหาในการทำทีมเจ้าของสิทธิ์อย่าง ชลบุรีเอฟซี จึงทำการประกาศขายทีมเป็นมูลค่า 60 ล้านบาท โดยมีกลุ่มทุนจากจังหวัดอุดรธานีให้ความสนใจแต่การเจรจาไม่เป็นผลจึงได้ล้มเลิกไปทำให้กลุ่มทุนจากอุดรธานีได้เข้าไปเทคโอเวอร์สโมสร บีอีซี เทโรศาสน แทนในขณะที่สโมสรพัทยา ยูไนเต็ดได้กลุ่มทุนจากสนามกอล์ฟเกียรติธานีเข้ามาเทคโอเวอร์
ประวัติสโมสร > การเปลี่ยนชื่อและย้ายที่ตั้งไปยังสมุทรปราการ

พ.ศ. 2561 สโมสรได้ทำการเปลี่ยนชื่อเป็นสโมสรฟุตบอลสมุทรปราการ ซิตี้และย้ายสนามเหย้าไปที่สนามกีฬาการกีฬาแห่งประเทศไทย บางพลี
สัญลักษณ์ทีม

สุขาภิบาลบางพระ
เทศบาลตำบลบางพระ 
 2532 - 2550
โค้ก-เทศบาลตำบลบางพระ ชลบุรี
  2551
พัทยา ยูไนเต็ด
 2552 - 2557
พัทยา ยูไนเต็ด
 2558 - 2561
สนาม

ดอลฟินสเตเดียม เป็นสนามฟุตบอลตั้งอยู่ที่อำเภอบางละมุง จังหวัดชลบุรี ประเทศไทย ปัจจุบันเป็นสนามเหย้าของ สโมสรฟุตบอลพัทยา ยูไนเต็ด สโมสรฟุตบอลจาก ไทยพรีเมียร์ลีก มีความจุทั้งหมด 6,000 ที่นั่ง
ในปี พ.ศ. 2558 หลังจากมีการเข้าซื้อกิจการสโมสร สนามแห่งนี้ได้มีการปรับภูมิทัศน์โดยรวมสนามทั้งหมดและเพิ่มอัฒจรรย์หลังประตูทั้ง 2 ด้าน พร้อมทั้งเปลี่ยนชื่อสนามเป็น ดอลฟินสเตเดียม
ผู้สนับสนุน

| ช่วงเวลา | ผู้ผลิตเสื้อ | ผู้สนับสนุน |
| --- | --- | --- |

| 2008–2014 |  แกรนด์สปอร์ต | โคคา-โคล่า |
| 2008–2014 |  แกรนด์สปอร์ต | ช้าง |
| 2008–2014 |  แกรนด์สปอร์ต | โอเชียนวัน|ช้าง |
| 2008–2014 |  แกรนด์สปอร์ต | ทรู|ช้าง |
| 2008–2014 |  แกรนด์สปอร์ต | ทรู|ช้าง |
| 2008–2014 |  แกรนด์สปอร์ต | ทรู|คิง เพาเวอร์|ช้าง |
| 2008–2014 |  แกรนด์สปอร์ต | ช้าง |
| 2015 |  วาริกซ์ | แบง & โอลุฟเซน |
| 2016 |  ตามูโด้ | น้องนะคะ |
| 2017 |  อาริ | ซันวา |
บันทึกผลการแข่งขัน

| ฤดูกาล | ฟุตบอลลีก> ลีก | ฟุตบอลลีก> แข่ง | ฟุตบอลลีก> ชนะ | ฟุตบอลลีก> เสมอ | ฟุตบอลลีก> แพ้ | ฟุตบอลลีก> ได้ | ฟุตบอลลีก> เสีย | ฟุตบอลลีก> แต้ม | ฟุตบอลลีก> อันดับ | เอฟเอคัพ | ควีนสคัพ | ลีกคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | DIV1 | 22 | 11 | 8 | 3 | 30 | 14 | 41 | 2 |  |  |  |  |  |
| 2008 | TPL | 30 | 8 | 11 | 11 | 24 | 27 | 35 | 11 |  |  |  |  ธนา ชะนะบุตร | 4 |
| 2009 | TPL | 30 | 7 | 11 | 12 | 27 | 33 | 32 | 11 | รอบ 4 | รอบรองชนะเลิศ |  |  แอนเดอร์สัน มาเชโด้ | 4 |
| 2010 | TPL | 30 | 12 | 9 | 9 | 43 | 38 | 45 | 6 | รอบ 8 ทีมสุดท้าย | รอบ 8 ทีมสุดท้าย |  |  ลูโดวิด ทาคาม | 17 |
| 2011 | TPL | 34 | 14 | 11 | 9 | 38 | 27 | 53 | 4 | รอบ 5 |  |  |  กาบรีแอล โอบาโตลา | 8 |
| 2012 | TPL | 34 | 9 | 10 | 15 | 35 | 47 | 37 | 15 | รอบ 3 |  |  |  ลูโดวิด ทาคาม | 10 |
| 2013 | TPL | 32 | 9 | 2 | 21 | 39 | 66 | 29 | 17 | รอบ 3 |  |  |  ร็อด ไดเชนโก | 7 |
| 2014 | DIV 1 | 34 | 12 | 5 | 17 | 42 | 53 | 41 | 14 |  |  |  |  คริสเตียโน โลเปส | 14 |
| 2015 | DIV 1 | 38 | 18 | 11 | 9 | 77 | 40 | 65 | 2 | รอบแรก |  |  |  มีลาน บูบาโล | 20 |
| 2016 | TL | 31 | 9 | 7 | 15 | 46 | 66 | 34 | 12 | รอบ 2 |  – | รอบ 3 |  ฌูนีโอร์ เนเกรา | 20 |
| 2017 | T1 | 34 | 15 | 6 | 13 | 60 | 53 | 51 | 8 | รอบ 2 |  – | รอบ 2 |  มีลอส สตอยานอวิช | 15 |
| 2018 | T1 | 34 | 13 | 7 | 14 | 50 | 62 | 46 | 8 | รอบ 2 |  – | รอบ 2 |  ลูเคียน | 18 |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น   |
ผู้เล่น > ผู้เล่นชุดฤดูกาล 2561

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

รายชื่อผู้ฝึกสอน (2550 - 2561)
| ชื่อ | สัญชาติ | ระยะเวลา | ความสำเร็จ |
| --- | --- | --- | --- |
| วิสูตร วิชายา |  | 2550 – มิถุนายน 2552 |  |
| จเด็จ มีลาภ |  | มิถุนายน 2552 – พฤศจิกายน 2552 |  |
| ธวัชชัย ดำรงค์อ่องตระกูล |  | มกราคม 2553 – พฤศจิกายน 2553 |  |
| จตุพร ประมลบาล |  | ธันวาคม 2553 – พฤศจิกายน 2554 |  |
| เฉลิมวุฒิ สง่าพล |  | ธันวาคม 2554 – เมษายน 2556 |  |
| ชัชชัย พหลแพทย์ |  | เมษายน 2556 – มิถุนายน 2556 |  |
| จเด็จ มีลาภ |  | มิถุนายน 2556 – พฤศจิกายน 2556 |  |
| ทรงยศ กลิ่นศรีสุข |  | ธันวาคม 2556 – พฤศจิกายน 2557 |  |
| ฌอน ลุค เซนต์บิวรี |  | มกราคม 2558 – เมษายน 2558 |  |
| สุรพงษ์ คงเทพ |  | เมษายน 2558 – มิถุนายน 2558 |  |
| ลิม จ็อง-เฮือน |  | มิถุนายน 2558 – ธันวาคม 2558 |  |
| มีลอช ยอกซิช |  | มกราคม 2559 – พฤษภาคม 2559 |  |
| เจษฎา จิตสวัสดิ์ (ชั่วคราว) |  | พฤษภาคม 2559 – มิถุนายน 2559 |  |
| คิม ฮัก-ชุล |  | มิถุนายน 2559 – ธันวาคม 2559 |  |
| สุรพงษ์ คงเทพ |  | ธันวาคม 2559 – ตุลาคม 2561 |  |
ทีมงานชุดฤดูกาล 2561

| ตำแหน่ง | ชื่อ |
| --- | --- |
ประธานอำนวยการ: ธเนศ พานิชชีวะ
ผู้อำนวยการฝ่ายบริหาร: Quang Minh Do
ผู้อำนวยการสโมสร: ศิริมา พานิชชีวะ
ผู้จัดการ: สุภัทร อ้นทอง
หัวหน้าผู้ฝึกสอน: สุรพงษ์ คงเทพ
ผู้ช่วยผู้ฝึกสอน: วรวุฒิ วังสวัสดิ์
ผู้ช่วยผู้ฝึกสอนการออกกำลังกาย: มนัสวิน คติกำจร
ผู้ฝึกสอนผู้รักษาประตู: Vardi Bardi
ผู้ฝึกสอนการออกกำลังกาย: Jihoon Chun
นักกายภาพบำบัด: ธีรธาร บุญแก้ว
ผู้อำนวยการสถาบัน:
แหล่งข้อมูลอื่น

เว็บไซต์ทางการ
สโมสรฟุตบอลพัทยา ยูไนเต็ด ที่เฟซบุ๊ก
แม่แบบ:สโมสรฟุตบอลพัทยา ยูไนเต็ด (ก่อตั้ง พ.ศ. 2551)
อิงฟ้า เกตุคำ

| อิงฟ้า เกตุคำ |
| --- | --- |
เกิด: 14 เมษายน พ.ศ. 2538 (29 ปี) พิรุณรัตน์ เกตุคำ ขอนแก่น ประเทศไทย
ส่วนสูง: 170 เซนติเมตร
อาชีพ: นักร้อง นักแสดง นางแบบ
ปีที่แสดง: 2556 - ปัจจุบัน
ผลงานเด่น:  รำพัน  - แหยมยโสธร 3 (2556)   นิชา - ถิ่นผู้ดี (2561)   ดวงแก้ว  - ทานตะวันสีเพลิง (2564)   อ้อยใจ - ปางเสน่หา (2565)   อมยิ้ม - ลมพัดผ่านดาว (2566)   เกศรา - มนตราตะเกียงเเก้ว (2566)
สังกัด: ช่อง 7 เอชดี (2560 - 2567)
พิฆเนศวร: นักแสดงสมทบหญิงยอดเยี่ยม พ.ศ. 2564 - ทานตะวันสีเพลิง
อิงฟ้า เกตุคำ ชื่อเล่น ฟ้า (เกิดเมื่อวันที่ 14 เมษายน พ.ศ. 2538) เกิดที่จังหวัดขอนแก่นเป็นนักแสดงและศิลปินชาวไทยสังกัดช่อง 7 เอชดี เป็นที่รู้จักกันในบทบาท นิชา จากละครเรื่อง ถิ่นผู้ดี ประกบคู่กับอั๋น ชยพล บุนนาค เป็นครั้งแรกต่อมาเขารับงานละครเรื่อยมา
ประวัติ

อิงฟ้า เกตุคำ (ชื่อเล่น ฟ้า) เกิดเมื่อวันที่ 14 เมษายน พ.ศ. 2538 เป็นนักแสดงและศิลปินชาวไทย ส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดขอนแก่น ประเทศไทย
ประวัติ > การศึกษา

อิงฟ้าจบจากมัธยมโรงเรียนสวนกุหลาบวิทยาลัย นนทบุรีและปัจจุบันเขากำลังศึกษาต่อระดับปริญญาตรีมหาวิทยาลัยหอการค้าไทย
ประวัติ > การทำงาน

เขาเริ่มเขาสู่วงการบันเทิงจากเวทีการประกวด Gopsis girl ได้รับรางวัลรองชนะอันดับ 3 ต่อมาได้ หลังจากนั้นเริ่มก้าวเข้าสู่ประกวดเวทีเดอะสตาร์ ค้นฟ้าคว้าดาว ปี 11 หนึ่งในผู้ผ่านเข้ารอบ 25 คนสุดท้ายภายหลังเขามีผลงานภาพยนตร์เรื่อง แหยมยโสธร 3 ซึ่งที่รู้จักกันในบทบาท รำพัน ประกบคู่กับบิ๊กเอ็ม ลิขิต บุตรพรม เป็นครั้งแรกปัจจุบันเขาได้ลงนามสัญญาในฐานะนักแสดงสถานีโทรทัศน์สีกองทัพบกช่อง 7 มีผลงานละคร เช่น ถิ่นผู้ดี, สายโลหิต, สารวัตรใหญ่ และ พชรมนตรา เป็นต้นเขาเป็นแสดงรุ่นใหม่และยังรับงานละครเรื่อยมา
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2561 | ถิ่นผู้ดี | ณิชา |  |
| 2561 | สายโลหิต | เจ้าจอมแม้น |  |
| 2562 | สารวัตรใหญ่ | มัทนี |  |
| 2562 | พชรมนตรา | จันทร์ |  |
| 2562 | กุหลาบเกราะเพชร | ดุจดาว |  |
| 2563 | สมบัติมหาเฮง | ยาโย |  |
| 2564 | ทะเลเดือด | ลินจง / ร.ต.ท.เมลิน ศรีเมืองเทพ |  |
| 2564 | ทานตะวันสีเพลิง | ดวงแก้ว บุญยะทรัพย์ (ดวง) |  |
| 2565 | ปางเสน่หา | อ้อยใจ |  |
| 2565 | พยัคฆ์ร้ายนายกุหลาบ | เจิน |  |
| 2566 | ลมพัดผ่านดาว | อมยิ้ม |  |
| 2566 | พิภพมัจจุราช | ยมมณี |  |
| 2566 | มนตราตะเกียงเเก้ว | เกศรา ดำรงอิทธิ |  |
| 2567 | สองทระนง | หลา |  |
| 2567 | เล่ห์ร้ายเกมลวง | จริญญา | ชมย้อนหลังบนเเพลตฟอร์ม Netflix เท่านั้น |
2567: 
ละครโทรทัศน์ทั้งหมดด้านล่างนี้ออกอากาศทางช่อง Media Channel
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2555 | กว่าจะรู้เดียงสา | แว่นทิพย์ |  |
| 2556 | สูตรรักพลิกล็อก | นันทิดา (แนน) |  |
ผลงาน > ละครสั้น

| ปี พ> ศ. | เรื่อง | รับบทเป็น | วันเวลา |
| --- | --- | --- | --- |
| 2561 | ฟ้ามีตา ตอน นางงูพิษ | ส้ม (ลน่ง) | 28 เมษายน 2561 |
| 2561 | ฟ้ามีตา ตอน เงินนั้นสำคัญไฉน | หวาน | 6 ตุลาคม 2561 |
| 2562 | ฟ้ามีตา ตอน ผีเห็นผี | ส้ม | 15 มิถุนายน 2562 |
| 2564 | ฟ้ามีตา ตอน เส้นทางเศรษฐี | แอ๋ม | 4 ธันวาคม 2564 |
ผลงาน > ภาพยนตร์

| ปี | เรื่อง | บทบาท | แสดงคู่กับ | หมายเหตุ |
| --- | --- | --- | --- | --- |
| 2556 | แหยมยโสธร 3 | รำพัน | กฤตฤทธิ์ บุตรพรม |  |
แหล่งข้อมูลอื่น

อิงฟ้า เกตุคำ ที่อินสตาแกรม
เดอะสตาร์ ค้นฟ้าคว้าดาว ปี 11
แกนิมีด (ดาวบริวาร)

สำหรับความหมายอื่น ดูที่ แกนิมีด (เทพปกรณัม)
| --- | --- |
 
การค้นพบ
ค้นพบโดย:: กาลิเลโอ กาลิเลอี ไซมอน มาริอุส
ค้นพบเมื่อ:: 7 มกราคม ค.ศ. 1610
ชื่ออื่น ๆ:: Jupiter III 
ลักษณะของวงโคจร
รัศมีวงโคจรเฉลี่ย:: 1070400 km
ความเยื้องศูนย์กลาง:: 0.0013
คาบการโคจร:: 7.15455296 วัน
ความเอียง:: 0.20° (จากเส้นศูนย์สูตรของดาวพฤหัสบดี) 
ดาวบริวารของ:: ดาวพฤหัสบดี
ลักษณะทางกายภาพ
พื้นที่ผิว:: 8.72×107 km2 (0.171 ของโลก) 
ปริมาตร:: 7.66×1010 km3 (0.0704 ของโลก) 
มวล:: 1.4819×1023 kg (0.025 ของโลก) 
ความหนาแน่นเฉลี่ย:: 1.936 g/cm3 (0.351 ของโลก)
ความโน้มถ่วง ที่ศูนย์สูตร:: 1.428 m/s2 (0.146 g)
ความเร็วหลุดพ้น:: 2.741 km/s
ความเอียงของแกน:: 0–0.33°
อัตราส่วนสะท้อน:: 0.43 ± 0.02
ลักษณะของบรรยากาศ
ความดันบรรยากาศ ที่พื้นผิว:: trace
องค์ประกอบ:: ออกซิเจน
แกนิมีด (อังกฤษ: Ganymede) เป็นดาวบริวารดวงหนึ่งของดาวพฤหัสบดี และเป็นดาวบริวารที่ใหญ่ที่สุดในระบบสุริยะ มีสนามแม่เหล็กสูง พื้นผิวหลายลักษณะแสดงถึงการเปลี่ยนแปลงทางธรณีที่ชั้นผิวเปลือกอย่างซับซ้อนยาวนาน มีลักษณะสำคัญ 2 แบบ คือ พื้นที่เก่าแก่เป็นบริเวณมืดคล้ำเต็มไปด้วยหลุมอุกกาบาต ขรุขระ เป็นแอ่งลึก กับพื้นที่ใหม่เป็นบริเวณที่ราบเรียบ สว่างกว่า มีน้ำแข็งติดกับดินหิน บางพื้นที่เป็นรอยแยกยาวเหยียด
แกนิมีดเป็นหนึ่งในดวงจันทร์ของกาลิเลโอที่ค้นพบโดยกาลิเลโอ กาลิเลอี เมื่อ 7 มกราคม ค.ศ. 1610 ตั้งชื่อตามเทพแกนิมีดในตำนานเทพเจ้ากรีก ผู้เป็นที่รักของเทพซูส
อ่านเพิ่ม

Dougherty; Grasset (2011). Jupiter Icy Moon Explorer (PDF).
"Jupiter's Great Red Spot and Ganymede's shadow". www.spacetelescope.org. ESA/Hubble. คลังข้อมูลเก่าเก็บจากแหล่งเดิมเมื่อ 2019-08-24. สืบค้นเมื่อ October 31, 2014.
แหล่งข้อมูลอื่น

Ganymede page at NASA's Solar System Exploration site
Ganymede page at The Nine Planets
Ganymede page at Views of the Solar System
Ganymede Crater Database from the Lunar and Planetary Institute
Images of Ganymede at JPL's Planetary Photojournal
Movie of Ganymede's rotation from the National Oceanic and Atmospheric Administration
Ganymede map from Scientific American article
Ganymede map with feature names from Planetary Photojournal
Ganymede nomenclature and Ganymede map with feature names from the USGS planetary nomenclature page
Paul Schenk's 3D images and flyover videos of Ganymede and other outer solar system satellites
Ganymede Orbiter Concept เก็บถาวร 2013-12-25 ที่ เวย์แบ็กแมชชีน
Global Geologic Map of Ganymede (USGS)
Google Ganymede 3D, interactive map of the moon
Video (animation; 4:00): Flyby of Ganymede and Jupiter (NASA; July 15, 2021).
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
รัสเซีย (แก้ความกำกวม)

รัสเซีย (อังกฤษ: Russia) เป็นประเทศในทวีปยุโรปและเอเชีย มีชื่ออย่างเป็นทางการว่า สหพันธรัฐรัสเซีย
รัสเซีย ยังอาจหมายถึง
รัฐ

อาณาจักรซาร์รัสเซีย ซึ่งมีอยู่ตั้งแต่ ค.ศ. 1547 ถึง 1721
จักรวรรดิรัสเซีย ซึ่งมีอยู่ตั้งแต่ ค.ศ. 1721 กระทั่งการปฏิวัติรัสเซีย ค.ศ. 1917
สาธารณรัฐรัสเซีย รัฐปฏิวัติที่ปกครองโดยรัฐบาลเฉพาะกาลรัสเซียเป็นเวลาแปดเดือนใน ค.ศ. 1917
สหพันธ์สาธารณรัฐประชาธิปไตยรัสเซีย รัฐสหพันธ์ที่มีอยู่ในนามเป็นเวลาไม่ถึงหนึ่งวันใน ค.ศ. 1918
สหภาพโซเวียต รัฐสังคมนิยมที่มีอยู่ตั้งแต่ ค.ศ. 1922 ถึง 1991
สหพันธ์สาธารณรัฐสังคมนิยมโซเวียตรัสเซีย อดีตสาธารณรัฐที่ใหญ่ที่สุดในอดีตสหภาพโซเวียต
อื่น ๆ

ภาษารัสเซีย
รัสเซียศึกษา (Russian Studies)
ไทยลีก 3 ฤดูกาล 2567–68 – โซนภาคตะวันตก

| --- | --- |
ฤดูกาล: 2567–68
วันที่: 14 กันยายน 2567 – 29 มีนาคม 2568
จำนวนนัด: 72
จำนวนประตู: 218 (3.03 ประตูต่อนัด)
ผู้ทำประตูสูงสุด: ธนดล ยานแก้ว ยูรี มาร์ชิงส์ (8 ประตู)
ทีมเหย้า ชนะสูงสุด: 5 ประตู ทัพหลวง ยูไนเต็ด 5–0 หัวหิน ซิตี้ (24 พฤศจิกายน 2567)
ทีมเยือน ชนะสูงสุด: 5 ประตู กาญจนบุรี ซิตี้ 0–5 สมุทรสาคร ซิตี้ (21 กันยายน 2567)
จำนวนประตูสูงสุด: 8 ประตู ทัพหลวง ยูไนเต็ด 5–3 มาราเลน่า (19 ตุลาคม 2567)
ชนะติดต่อกัน มากที่สุด: 5 นัด ธนบุรี ยูไนเต็ด
ไม่แพ้ติดต่อกัน มากที่สุด: 8 นัด ธนบุรี ยูไนเต็ด
ไม่ชนะติดต่อกัน มากที่สุด: 12 นัด ทหารบก
แพ้ติดต่อกัน มากที่สุด: 3 นัด กาญจนบุรี ซิตี้ สมุทรสงคราม ซิตี้
จำนวนผู้ชมสูงสุด: 2,470 คน ธนบุรี ยูไนเต็ด 4–2 สมุทรสาคร ซิตี้ (24 พฤศจิกายน 2567)
จำนวนผู้ชมต่ำสุด: 0 คน
จำนวนผู้ชมรวม: 18,274 คน
จำนวนผู้ชมเฉลี่ย: 257 คน
← 2566–67 2568–69 →  สถิติทั้งหมดปรับปรุงล่าสุดในวันที่ 19 มกราคม 2568
ไทยลีก 3 ฤดูกาล 2567–68 โซนภาคตะวันตก เป็นส่วนหนึ่งของการแข่งขันไทยลีก 3 ฤดูกาล 2567–68 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 8 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร

class=notpageimage|
ที่ตั้งของสโมสรในการแข่งขันไทยลีก 3 ฤดูกาล 2567–68 – โซนภาคตะวันตก
สโมสรที่เข้าแข่งขันในฤดูกาล 2567–68 โซนภาคตะวันตก มีจำนวน 12 สโมสร โดยแบ่งเป็นสโมสรจากโซนภาคตะวันตกเดิม จำนวน 6 สโมสร สโมสรที่ย้ายมาจากโซนกรุงเทพและปริมณฑล จำนวน 5 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร